# **Paskaidrojuma raksts un Vecpiebalgas novada domes priekšsēdētājas ziņojums par Vecpiebalgas novada pašvaldības 2017.gada budžetu**

Vecpiebalgas novada pamats ir iedzīvotāji. Uz 2016.gada 1.jūliju pēc statistikas datiem Vecpiebalgas novadā savu dzīvesvietu bija deklarējuši 4130 iedzīvotāji. Pēc vecuma struktūras līdz darba spējas vecumam-504 cilvēki, iedzīvotāji virs darbaspējas vecuma- 879 un iedzīvotāji darbaspējīgā vecumā- 2747. Pēc šiem datiem pašvaldībai tika noteikta iedzīvotāju ienākuma nodokļa ieņēmumu prognoze 2017.gadam, kas sastāda 1730180 *euro.* No īpašuma nodokļiem plānoti 254625 *euro*. Savukārt nenodokļu ieņēmumos- 141142 *euro*, transfertu ieņēmumos- 1650 509 *euro*. Kopumā Vecpiebalgas novada pamatbudžeta plānotie ieņēmumi sastāda 4173739 *euro*.

Plānotie izdevumi sastāda 4262070 *euro.* Izdevumi lielāki par ieņēmumiem plānoti tādēļ, ka pamatbudžeta atlikums uz 2017.gada 1.janvāri bija 310 033 *euro.* Atlikums uz 31.12.2017. plānots 55 139 *euro.*

Pamatojoties uz valsts noteiktās minimālās algas palielināšanu no 370 *euro* par slodzi uz 380 *euro*, kas sastāda 2.6%, 2016.gada decembrī tika pieņemts lēmums par šādu procentu palielināt atalgojumu visiem pašvaldības darbiniekiem (izņemot priekšsēdētāju un izpilddirektoru), kas nav pedagogi, jo pedagoģiskajiem darbiniekiem amatalgas apmēru nosaka citi valsts normatīvie akti. Vēl pagastu pārvaldēs plānots: veikt jau 3 gadus atlikto Kaives pagasta pārvaldes ēkas fasādes remontu, novērst avārijas situāciju Dzērbenes pagasta pārvaldē salabojot jumtu un veikt minimāli nepieciešamo kosmētisko remontu mūzikas skolas bijušajās telpās. Par valsts līdzekļiem plānots realizēt projektu „Valsts un pašvaldību vienotā klientu apkalpošanas centra izveide”. Kopumā sadaļā „Vispārējie valdības dienesti” plānots tērēt 13.9% no pamatbudžeta jeb 594 552 *euro* (5.pielikums).

Valdības funkcijā „Sabiedriskā kārtība un drošība” plānoti 56005 *euro* jeb 1.3% no pamatbudžeta. Šeit plānoti izdevumi novada bāriņtiesas darba nodrošināšanai, brīvprātīgo ugunsdzēsēju Vecpiebalgā un Taurenē ekipējuma iegādei, automašīnu uzturēšanai u.c. izdevumiem kā arī sabiedriskās kārtības nodrošināšanas – policijas pakalpojumu apmaksai (6.pielikums).

Pašvaldība neveic komercdarbību, sadaļā „Ekonomiskā darbība” tiek uzskaitīti pašvaldības plānotie izdevumi Vecpiebalgas novada lauksaimniecībai un tūrisma attīstības veicināšanai. Kopumā tie sastāda 71 530 *euro* jeb 1.6% (7.pielikums).

Vides aizsardzības jomā pašvaldība rūpējas par notekūdeņu savākšanu un asenizācijas pakalpojumu nodrošināšanu pagastu iedzīvotājiem, ezeru apsaimniekošanas izdevumi. 2017.g. atkal plānota valsts dotācija no Zivju fonda zivju resursu pavairošanai un atražošanai Alauksta, Ineša, Juvera un Taurenes ezeros par 14 500 *euro* . Kopumā sadaļā izdevumi plānoti 53 405 *euro* apmērā jeb 1.3% (8.pielikums).

Sadaļā „Pašvaldību teritoriju un mājokļu apsaimniekošana” pamatbudžetā plānoti 1 189 785 *euro* jeb 27.9% no kopējiem izdevumiem. Te plānoti izdevumi Vecpiebalgas, Kaives, Inešu, Taurenes un Dzērbenes pagastu dzīvojamā un nedzīvojamā fonda remontdarbiem, pagastu ūdensapgādes nodrošināšanai, ielu apgaismojuma nodrošināšana, pagastu kapu saimniecību izdevumi un komunālo pakalpojumu nodrošināšana iedzīvotājiem. Šo izdevumu plānošanā liela nozīme bija pagastu komunālo daļu vadītāju priekšlikumiem. Eiropas fondu atbalsts tiek sagaidīts projektiem „Brežģa kalna skatu tornis” un „Viesistaba Vecpiebalgas pagastā” ar pievilcīgas vides izveidošanu centrā (9.pielikums).

Veselības nodrošināšana pagasta iedzīvotājiem nav pašvaldības pamatfunkcija, taču Vecpiebalgas novada 2017.g.budžetā ir plānoti izdevumi Vecpiebalgas pagasta veselības aprūpei- kapitāls remonts WC ierīkošanai doktorāta ēkā un salīdzinājumā neliels finansējums Inešu un Kaives feldšeru-vecmāšu punktu uzturēšanai. Taurenes feldšeru-vecmāšu punkta uzturēšanā atbalstu dod Nacionālais veselības dienests, daļēji apmaksājot izdevumus, 2017.g. plānots saņemt vismaz 6000 *euro.* No Eiropas fondu projektiem2017.g. plānots iesaistīties „Veselības veicināšanas pasākumi Vecpiebalgas novadā, kur fondu atbalsts ir 42 466 *euro.* Kopumā Veselībai plānoti 80 206 *euro* jeb 2% no pamatbudžeta (10.pielikums).

Visos pagastos ir bibliotēkas, kas piedāvā iespēju iedzīvotājiem lasīt jaunāko literatūru, laikrakstus un izmantot datoru saziņai vai informācijas iegūšanai. 2017.gada budžetā plānots palielinājums par 11% periodikas iegādei un bibliotēkas grāmatu iegādei. Bibliotēkas sadarbojas ar jauniešiem, kuru vadību koordinē Jaunatnes lietu nodaļa „Balgas strops”. Nodaļas vadītāja aktīvi iesaistās dažādu projektu rakstīšanā un realizēšanā tādējādi ieekonomējot novada budžeta līdzekļus un padarot interesantu un daudzveidīgu jauniešu brīvā laika pavadīšanu. 2017.gadā plānots ERASMUS+ projekts ”BeHere To Dare”, kurā tiek atbalstīts brīvprātīgo jauniešu darbs. Ar 2016.gada 1.maiju strādā jaunatnes darbinieks, kas darbojas ar jauniešiem Dzērbenes un Taurenes pusē.

Visos pagastos tiek organizēti kultūras pasākumi atbilstoši kultūras pasākumu plānam, 2017.gadā plānoti vairāk kā 80 pasākumi. Kultūras dzīvi novadā organizē piecu pagastu kultūras speciālisti, pašdarbības kolektīvu vadītāji. 2017.g. notiks gatavošanās Vispārējiem Latviešu Dziesmu svētkiem 2018.gadā – tiks darināti tērpi potenciālajiem dalībniekiem. Muzeju apvienība „Orisāre” turpinās piesaistīt novadam tūristus ar interesantām ekspozīcijām un aktivitātēm, rūpējoties par muzeja ēku saglabāšanu 2017.g. budžetā plānots kapitālais remonts muzeja ēkai „Kaikaši” par 10 000 euro. Muzeju apvienības pārziņā ir arī tūrisma aktivitāšu koordinēšana, kam plānotas aktivitātes arī novada tūrisma uzņēmējiem. Sporta aktivitātēm plānots tērēt iepriekšējā gada apmērā, tai skaitā , plānots atbalsti tiks sportisti un biedrību iniciatīvas. Kopumā sadaļā „Atpūta, kultūra un reliģija” plānoti 551 377 *euro* jeb 12.9% no pamatbudžeta (11.pielikums).

Novadā ir četras izglītības iestādes, kurās bērni apmeklē pirmsskolas grupas un pamatskolas klases, Vecpiebalgas vidusskolā –arī vidusskolas klases. Papildus obligātajai izglītībai bērniem ir iespējas sevi attīstīt mākslas skolā Inešos vai mūzikas skolā Dzērbenē (skat.1.tab.).Kopējais izglītojamo skaits skolās salīdzinājumā ar iepriekšējo mācību gadu ir samazinājies no 397 uz 340, jo 2016.g. augustā tika nodota Amatas novadam Skujenes pamatskola, kur mācījās 47 skolēni un pirmsskolas grupas apmeklēja 16 bērni. Tomēr jāteic, ka samazinājums par 10 skolēniem ir radies no samazinājuma Inešu pamatskolā –par 6 skolēniem, Vecpiebalgas vidusskolā- par 5 skolēniem. Dzērbenes vispārizglītojošajā un mūzikas pamatskolā skolēnu skaits par 1 palielinājies un Taurenes pamatskolā tas palicis nemainīgs. Pirmsskolā bērnu skaits kopumā 4 skolās ir samazinājies par četriem.

1.tabula

**Izglītojamo skaits Vecpiebalgas novadā**

|  |  |  |  |  |  |
| --- | --- | --- | --- | --- | --- |
| N.p.k. | Izglītības iestāde | Bērni vecumā līdz 4 g.v. | Bērni vecumā no 5 g.v. un vairāk | Skolēnipamatizglītībasprogrammā | Skolēni vidusskolas programmā |
|  |  | Bērni pirmsskolā uz 01.09.2016. | Skolēni skolā uz01.09.2016. |
| 1. | Vecpiebalgas vidusskola | 42 | 38 | 144 | 54 |
| 2. | Inešu pamatskola | 11 | 8 | 32 | 0 |
| 3. | Dzērbenes vispārizglītojošāun mūzikas pamatskola | 23 | 11 | 46 | 0 |
| 4. | Taurenes pamatskola | 24 | 9 | 64 | 0 |
|  | KOPĀ | 100 | 66 | 286 | 54 |
|  | Audzēkņi profesionālās ievirzes programmās uz 01.01.2017. |
| 1. | Inešu pamatskola | Mākslas programma | 31 |
| 2. | Dzērbenes vispārizglītojošāun mūzikas pamatskola | Mūzikas programma | 68 |

Profesionālās ievirzes izglītību novadā var apgūt divās izglītības iestādēs-mākslas programmas Inešu pamatskolā, kuru apmeklē ap 30bērnuun mūzikas programmas- Dzērbenes vispārējās izglītības un mūzikas pamatskolā, kuru apmeklē 68 bērni. Vecpiebalgā ir iespējams profesionāli nodarboties ar sportu: Cēsu sporta skolas audzēkņu skaitu papildina Vecpiebalgas jaunieši, kas darbojas divās profesionālās ievirzes programmās- sporta veidos: biatlonā un volejbolā.

Izglītības jomā 2017.g. skolās plānots nodrošināt mācību līdzekļu iegādi, ar pašvaldības budžeta līdzekļiem finansēt nepieciešamo pedagogu atalgojuma daļu mācību procesa realizācijai un pirmsskolas bērnu grupu uzturēšanu, veikt nepieciešamos kosmētiskos remontus skolās un pirmsskolas grupās, nodrošināt skolēnu nokļūšanu līdz izglītības iestādei, transporta izdevumus mācību procesā atbilstoši skolu pieprasījumam. Valsts mērķdotācija pedagogu atalgojumam plānota 8 mēnešiem, nākamajam mācību gadam finansējumu ietversim ar budžeta grozījumiem tad, kad valsts to piešķirs. No apjomīgiem darbiem plānots Vecpiebalgas vidusskolā veikt sporta zāles grīdas atjaunošanu un par LAD projekta līdzekļiem veikt skrejceļa rekonstrukciju Dzērbenes vispārējās izglītības un mūzikas pamatskolas sporta laukumā. Izglītībai plānotie izdevumi no pamatbudžeta sastāda 1 429980 *euro* jeb 33.6% (12.pielikums).

Novada iedzīvotājiem vajadzības gadījumā sociālos pakalpojumus sniedz Sociālais dienests. Atbilstoši Sociālā dienesta 2016.gada decembramēneša atskaitei par iepriekšējo periodu 2016.gadā fiksētas 110 trūcīgas personas – par 20 personām vairāk kā iepriekš, tai skaitā, 41 bērnst.sk., 2 bērni ar invaliditāti, 34 pilngadīgas personas, t.sk., 8 strādājošas personas, 25 nestrādājošas personas un viena persona bērna kopšanas atvaļinājumā. No visām trūcīgām personām 2 personas veic algotus pagaidu sabiedriskos darbus un no visām pilngadīgajām trūcīgajām personām 14 ir ar invaliditāti un 21 persona ir pensijas vecumā. Piemēram, 2016.g. decembra mēnesī pabalstus pieprasījušas 11 personas un pabalsti izmaksāti 25 personām kopsummā par 2082.78*euro*. Vismaz vienu reizi 2016.g. laikā pabalsti garantētā minimālā ienākumu līmeņa nodrošināšanai izmaksāti 21 personai. Vismaz vienu reizi dzīvokļa pabalstiizmaksāti 165 personām. 2017.g. sociālajai palīdzībai plānoti 235 231 *euro* jeb 5.5% no pamatbudžeta. (13.pielikums)

Speciālajā budžeta līdzekļu atlikums uz 2017.gada 1.janvāri bija 176894 *euro,* ieņēmumi plānoti 208115 *euro*, tai skaitā, ieņēmumu no dabas resursu nodokļa vides aizsardzības un saglabāšanas pasākumiem 22715 *euro* un mērķdotācija autoceļu uzturēšanai 185 400 *euro*- 2016.gada apmērā, bez gaidītā ikgadējā 10% pieauguma. Atlikums uz gada beigām plānots 54 335 *euro.*

2016.g. uzņēmēju atbalstam tika plānots realizēt projektus ar ES fondu atbalstu: „Uzņēmējdarbības attīstībai nepieciešamās publiskās infrastruktūras attīstība Vecpiebalgas novada Inešu pagastā” ( 400 000euro) un „Pašvaldības nozīmīgāko grants ceļu būvniecība vai pārbūve” (300 000euro), taču projekta sagatavošanas process objektīvu apstākļu dēļ ir ieildzisun pavisam noteikti var apgalvot, ka no 2017.g. budžeta līdzekļiem tiks apmaksāti ceļu projektēšanas izdevumi, bet nav zināms, vai paspēsim realizēt remontdarbus.

Vēl 2017.gadāun nākamajos gados plānots:

* Veikt pasākumu plānā iekļautos darba drošības un civilās aizsardzības uzlabošanas darbus.
* Atbalstīt iestāžu un struktūrvienību plānotos projektus.
* Realizēt kultūras pasākumus saskaņā ar Kultūras pasākumu plānu.
* Saskaņā ar saimnieciskā dienesta pasākumu plānu rūpēties par komunālo pakalpojumu kvalitatīvu sniegšanu.
* Rūpēties par sociāli neaizsargātākajām novada iedzīvotāju grupām, sniedzot morālu un materiālu atbalstu.
* Atbalstīt uzņēmējdarbību novadā.
* Veikt tos pasākumus, kas kā obligātas pašvaldības funkcijas minētas likumā „Par pašvaldībām”.

Pašvaldības rīcībā esošie līdzekļi nav pietiekami, lai ieguldītu apjomīgos projektos, tos var realizēt ar aizņēmumu līdzekļiem- valsts kases noteiktie kredītprocenti ir salīdzinoši nelieli, ir iespēja iegūt lielu summu uzreiz, vienkārši ir saņemt finansējumu pašvaldību realizētiem projektiem ar Eiropas fondu atbalstu.Vecpiebalgas novada saistības sastāda aizņēmumi, galvojumi nav sniegti. Uz 2017.gada 1.janvāri 2017.g. atmaksājamo kredītu apmērs ir 344 724 *euro* jeb 9.56% . Pamatbudžeta plānā ir ietverti 2017.g. plānotie aizņēmumi kā līdzfinansējums akceptēto projektu realizācijai kopumā par 70 842 *euro.* No Saistību tabulas (4.pielikums) redzams, ka 2018.g. saistību īpatsvars palielināsies no 9.56 % uz 11.66% , summāri- par 75 739 *euro* atmaksājamo kredītu apmērs būs jāplāno vairāk. Savukārt 2019.g. saistību apjoms nedaudz samazināsies-par 22 479 *euro.*

Vecpiebalgas novada

domes priekšsēdētāja: Ella Frīdvalde Andersone

G.Janševica

ekonomiste